|

52011PC0036

Pasiūlymas TARYBOS SPRENDIMAS kuriuo dėl leidimo pagal Europos Parlamento ir Tarybos reglamentą (EB) Nr. 1829/2003 tiekti rinkai esamus pašarus, pagamintus iš genetiškai modifikuotų 1507 (DAS-Ø15Ø7-1) linijos kukurūzų, atnaujinimo iš dalies keičiamas Komisijos sprendimas 2006/197/EB    (Tekstas autentiškas tik prancūzų, olandų ir anglų kalbomis) (Tekstas svarbus EEE)  /* KOM/2011/0036 galutinis - NLE 2011/0016 */

	[pic] | EUROPOS KOMISIJA |Briuselis, 2011.2.3KOM(2011) 36 galutinis2011/0016 (NLE)PasiūlymasTARYBOS SPRENDIMASkuriuo dėl leidimo pagal Europos Parlamento ir Tarybos reglamentą (EB) Nr. 1829/2003 tiekti rinkai esamus pašarus, pagamintus iš genetiškai modifikuotų 1507 (DAS-Ø15Ø7-1) linijos kukurūzų, atnaujinimo iš dalies keičiamas Komisijos sprendimas 2006/197/EB (Tekstas autentiškas tik prancūzų, olandų ir anglų kalbomis) (Tekstas svarbus EEE)AIŠKINAMASIS MEMORANDUMASPridedamas Tarybos sprendimo pasiūlymas yra susijęs su leidimo tiekti rinkai esamus pašarus, pagamintus iš genetiškai modifikuotų kukurūzų 1507 (DAS–Ø15Ø7–1), atnaujinimu, dėl kurio 2007 m. balandžio 12 d. prašymą kartu pateikė Pioneer Overseas Corporation , veikdama Pioneer Hi-bred International vardu, ir Dow AgroSciences , veikdama Mycogen Seeds vardu, pagal Reglamento (EB) Nr. 1829/2003 dėl genetiškai modifikuoto maisto ir pašarų 23 straipsnį.Šiuo pasiūlymu iš dalies keičiamas Komisijos sprendimas 2006/197/EB, kuriuo leidžiama tiekti rinkai maisto produktus, kurių sudėtyje yra, jie sudaryti arba pagaminti iš genetiškai modifikuotų 1507 linijos kukurūzų, išplečiant jo taikymo sritį ir leidžiant toliau prekiauti esamomis pašarų žaliavomis ir pašarų priedais, pagamintais iš genetiškai modifikuotų kukurūzų 1507.2009 m. birželio 11 d. Europos maisto saugos tarnyba pateikė palankią nuomonę pagal Reglamento (EB) Nr. 1829/2003 18 straipsnį. Jos nuomone, nauja prašyme pateikta informacija ir mokslinės literatūros, publikuotos po ankstesnių EMST GMO grupės mokslinių nuomonių dėl 1507 linijos kukurūzų paskelbimo, apžvalga rodo, kad mokslinių nuomonių dėl 1507 linijos kukurūzų keisti nereikia. Todėl ji patvirtino ankstesnes išvadas, kad nėra tikėtina, jog 1507 linijos kukurūzai turėtų nepageidaujamą poveikį žmonių ir gyvūnų sveikatai ar aplinkai, produktą naudojant pagal pasiūlytas paskirtis.Tokiomis aplinkybėmis Komisijos sprendimo, kuriuo iš dalies keičiamas Komisijos sprendimas 2006/197/EB dėl leidimo tiekti rinkai esamus pašarus, pagamintus iš genetiškai modifikuotų 1507 (DAS–Ø15Ø7–1) kukurūzų, atnaujinimo, projektas 2010 m. lapkričio 15 d. buvo pateiktas balsavimui Maisto grandinės ir gyvūnų sveikatos nuolatiniame komitete. Komitetas nuomonės nepateikė: 13 valstybių narių (183 balsai) balsavo už, 7 valstybės narės (73 balsai) balsavo prieš ir 7 valstybės narės (89 balsai) susilaikė.Todėl pagal Reglamento (EB) Nr. 1829/2003 35 straipsnio 2 dalį ir Tarybos sprendimo 1999/468/EB su pakeitimais, padarytais Tarybos sprendimu 2006/512/EB, 5 straipsnį Komisija turi pateikti Tarybai pasiūlymą dėl priemonių, kurių reikia imtis; Taryba per tris mėnesius kvalifikuota balsų dauguma turi priimti sprendimą ir informuoti Parlamentą.2011/0016 (NLE)PasiūlymasTARYBOS SPRENDIMASkuriuo dėl leidimo pagal Europos Parlamento ir Tarybos reglamentą (EB) Nr. 1829/2003 tiekti rinkai esamus pašarus, pagamintus iš genetiškai modifikuotų 1507 (DAS-Ø15Ø7-1) linijos kukurūzų, atnaujinimo iš dalies keičiamas Komisijos sprendimas 2006/197/EB(Tekstas autentiškas tik prancūzų, olandų ir anglų kalbomis) (Tekstas svarbus EEE)EUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų[1], ypač į jo 7 straipsnio 3 dalį ir 19 straipsnio 3 dalį,atsižvelgdama į Europos Komisijos pasiūlymą,kadangi:1.  2006 m. kovo 3 d. Komisijos sprendimas 2006/197/EB, leidžiantis pagal Europos Parlamento ir Tarybos reglamentą (EB) Nr. 1829/2003 pateikti į rinką maisto produktus, kurių sudėtyje yra, kurie susideda arba kurie yra pagaminti iš genetiškai modifikuotų 1507 (DAS-Ø15Ø7-1) linijos kukurūzų[2], nereglamentuoja pašarų, pagamintų iš 1507 (DAS–Ø15Ø7–1) linijos kukurūzų (toliau – 1507 linijos kukurūzai), tiekimo rinkai.2.  Pašarai, pagaminti iš 1507 linijos kukurūzų, buvo tiekiami rinkai iki Reglamento (EB) Nr. 1829/2003 taikymo datos ir apie juos buvo pranešama pagal to reglamento 20 straipsnio 1 dalies b punktą.3.  2007 m. balandžio 12 d. Pioneer Overseas Corporation , veikdama Pioneer Hi-bred International vardu, ir Dow AgroSciences , veikdama Mycogen Seeds vardu, kartu pateikė Komisijai prašymą pagal Reglamento (EB) Nr. 1829/2003 23 straipsnį dėl leidimo toliau prekiauti esamais pašarais, pagamintais iš 1507 linijos kukurūzų, atnaujinimo.4.  2009 m. birželio 11 d. Europos maisto saugos tarnyba (toliau – EMST) paskelbė palankią nuomonę pagal Reglamento (EB) Nr. 1829/2003 18 straipsnį ir padarė išvadą, kad nauja prašyme pateikta informacija ir mokslinės literatūros, publikuotos po ankstesnių EMST GMO grupės mokslinių nuomonių dėl 1507 linijos kukurūzų paskelbimo[3], apžvalga rodo, kad mokslinių nuomonių dėl 1507 linijos kukurūzų keisti nereikia. Todėl EMST patvirtino ankstesnes išvadas, kad nėra tikėtina, jog 1507 linijos kukurūzai turėtų nepageidaujamą poveikį žmonių ir gyvūnų sveikatai ar aplinkai, produktą naudojant pagal pasiūlytas paskirtis. Tai apima naudojimą pašarų, pagamintų iš 1507 linijos kukurūzų[4].5.  Pateikdama nuomonę EMST apsvarstė visus konkrečius valstybių narių iškeltus klausimus ir problemas, išsakytus konsultuojantis su nacionalinėmis kompetentingomis institucijomis, kaip nustatyta to reglamento 18 straipsnio 4 dalyje.6.  2010 m. sausio 21 d. laišku pareiškėjas patvirtino, kad jis informuotas apie faktą, jog esamų pašarų, pagamintų iš 1507 linijos kukurūzų, leidimo atnaujinimas išplečiant Komisijos sprendimo 2006/197/EB taikymo sritį, kad būtų įtraukti tokie produktai, reikš tai, kad šiai produktų kategorijai bus taikomos to sprendimo teisinės nuostatos.7.  Remiantis EMST pateikta nuomone, nereikia jokių specialių pašarų, pagamintų iš 1507 linijos kukurūzų, ženklinimo reikalavimų, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje.8.  Remiantis Tarnybos pateikta nuomone, nėra tikslinga nustatyti specialias tiekimo rinkai ir (arba) naudojimo ir tvarkymo sąlygas ar apribojimus, įskaitant stebėjimo jau pateikus rinkai naudoti pašarams reikalavimus, kaip nustatyta Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte.9.  Siekiant skaidrumo dėl šiuo sprendimu nustatomų priemonių konsultuotasi su pareiškėju.10.  Atsižvelgiant į šiuos motyvus reikėtų atnaujinti leidimą tiekti rinkai esamus pašarus, pagamintus iš 1507 linijos kukurūzų.11.  Kadangi bendra praktika yra leisti tiekti rinkai maisto produktus ir pašarus tuo pačiu sprendimu, leidimo tiekti rinkai pašarus, pagamintus iš 1507 linijos kukurūzų, atnaujinimas turėtų būti numatytas Sprendime 2006/197/EB. Todėl Sprendimą 2006/197/EB reikėtų atitinkamai iš dalies pakeisti.12.  Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko nustatytą terminą,PRIĖMĖ ŠĮ SPRENDIMĄ:1 straipsnis PakeitimaiSprendimas 2006/197/EB iš dalies keičiamas taip:(1) Pavadinimas pakeičiamas taip:„2006 m. kovo 3 d. Komisijos sprendimas leisti pagal Europos Parlamento ir Tarybos reglamentą (EB) Nr. 1829/2003 pateikti rinkai maisto produktus, kurių sudėtyje yra, kurie sudaryti arba kurie pagaminti iš genetiškai modifikuotų 1507 (DAS-Ø15Ø7-1) linijos kukurūzų, ir atnaujinti leidimą tiekti rinkai pašarus, pagamintus iš tokių kukurūzų“(2) Sprendimo 2006/197/EB 1, 2 ir 3 straipsniai pakeičiami taip:„ 1 straipsnis ProduktaiSprendimo taikymo sritis apima maisto produktus ir maisto ingredientus, kurių sudėtyje yra, kurie sudaryti arba kurie pagaminti iš genetiškai modifikuotų ( Zea mays L. ) 1507 linijos kukurūzų, ir pašarus, pagamintus iš tokių kukurūzų (produktai).Šio sprendimo priede nurodytiems genetiškai modifikuotiems 1507 linijos kukurūzams ( Zea mays L.) priskiriamas unikalus identifikatorius DAS-Ø15Ø7-1, kaip nustatyta Reglamente (EB) Nr. 65/2004.2 straipsnis Pateikimas rinkaiTaikant Reglamento (EB) Nr. 1829/2003 4 straipsnio 2 dalį ir 16 straipsnio 2 dalį, leidžiama pateikti produktus rinkai šiame sprendime ir jo priede nurodytomis sąlygomis.3 straipsnis ŽenklinimasTaikant Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje nustatytus specialius ženklinimo reikalavimus, „organizmo pavadinimas“ yra „kukurūzai“.“(3) Priedas iš dalies pakeičiamas taip:a) b skirsnis keičiamas taip:„b) produktų paskirtis ir specifikacijai) maisto produktai ir maisto ingredientai, kurių sudėtyje yra DAS-Ø15Ø7-1 kukurūzų, kurie iš jų sudaryti arba kurie iš jų pagaminti;ii) pašarai, pagaminti iš DAS-Ø15Ø7-1 kukurūzų.Genetiškai modifikuoti DAS-Ø15Ø7-1 kukurūzai, kaip aprašyta prašyme, yra atsparūs kukurūziniam ugniukui ( Ostrinia nubilalis ) ir tam tikriems kitiems žvyniasparniams kenkėjams ir herbicidui amonio gliufosinatui. Genetiškai modifikuoti DAS-Ø15Ø7-1 kukurūzai turi šias DNR sekas dviejose kasetėse:-  1 kasetė:Sutrumpinto Bacillus thuringiensis subsp. aizawai cry1F geno, suteikiančio atsparumą kukurūziniam ugniukui ( Ostrinia nubilalis ) ir kai kuriems kitiems žvyniasparniams kenkėjams, sintetinė versija, reguliuojama ubikvitino promotoriaus ubiZM1(2) iš Zea mays L. ir ORF25PolyA terminatoriaus iš Agrobacterium tumefaciens pTi15995.-  2 kasetė:Streptomyces viridochromogenes Tü494 atmainos pat geno, suteikiančio toleranciją herbicidui amonio gliufosinatui, sintetinė versija, reguliuojama žiedinių kopūstų mozaikos viruso (CMV) 35S promotoriaus ir terminatoriaus sekų.“b) c skirsnis keičiamas taip:„c) ženklinimasNetaikomi jokie kiti specialieji reikalavimai, išskyrus numatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje.Taikant Reglamento (EB) Nr. 1829/2003 13 straipsnio 1 dalį ir 25 straipsnio 2 dalį, „organizmo pavadinimas“ yra „kukurūzai“.“2 straipsnisAdresataiŠis sprendimas skirtas:a) Pioneer Overseas Corporation , Avenue des Arts 44, B-1040 Brussels, Belgija; irb) Dow AgroSciences Europe, European Development Centre, 3 Milton Park, Abingdon, Oxon OX14 4RN, Jungtinė Karalystė.Priimta BriuselyjeTarybos varduPirmininkas [1] OL L 268, 2003 10 18, p. 1.[2] OL L 70, 2006 3 9, p. 82.[3] EMST nuomonės, paskelbtos:–2004 m. rugsėjo 24 d. dėl 1507 linijos kukurūzų, skirtų importuoti ir perdirbti, tiekimo rinkai,http://registerofquestions.efsa.europa.eu/roqFrontend/questionLoader?question=EFSA–Q–2004–011 –2005 m. sausio 19 d. dėl 1507 linijos kukurūzų, skirtų importuoti, naudoti pašarams ir perdirbti pramoniniu būdu bei auginti, tiekimo rinkai;http://registerofquestions.efsa.europa.eu/roqFrontend/questionLoader?question=EFSA–Q–2004–072 –2005 m. sausio 19d. dėl 1507 linijos kukurūzų, skirtų naudoti maisto produktuose, tiekimo rinkai http://registerofquestions.efsa.europa.eu/roqFrontend/questionLoader?question=EFSA–Q–2007–087[4] http://registerofquestions.efsa.europa.eu/roqFrontend/questionLoader?question=EFSA-Q-2007-144.


Svarbus teisinis pranešimas

|

52006PC0758

Pasiūlymas Tarybos sprendimas dėl gvazdikų (Dianthus caryophyllus L., linija 123.2.38), genetiškai modifikuotų dėl spalvos, pateikimo į rinką pagal Europos parlamento ir Tarybos direktyvą 2001/18/EB (Tik tekstas olandų kalba yra autentiškas)  /* KOM/2006/0758 galutinis */

	[pic] | EUROPOS BENDRIJŲ KOMISIJA |Briuselis, 4.12.2006KOM(2006) 758 galutinisPasiūlymasTARYBOS SPRENDIMASdėl gvazdikų (Dianthus caryophyllus L., linija 123.2.38), genetiškai modifikuotų dėl spalvos, pateikimo į rinką pagal Europos Parlamento ir Tarybos direktyvą 2001/18/EB(Tik tekstas olandų kalba yra autentiškas)(pateikta Komisijos)AIŠKINAMASIS MEMORANDUMAS1. Pagal Direktyvos 2001/18/EB 13 straipsnį Nyderlandų valdžios institucijos gavo pranešimą (nuoroda C/NL/04/02) dėl gvazdikų ( Dianthus caryophyllus L., linija 123.2.38), genetiškai modifikuotų dėl spalvos, pateikimo į rinką.2. Pranešime pateikiama informacija apie gvazdikų Dianthus caryophyllus L., linija 123.2.38, importą, paskirstymą ir mažmeninę prekybą kaip apie bet kuriuos kitus gvazdikus Bendrijoje.3. Pagal Direktyvos 14 straipsnį Nyderlandų kompetentinga institucija Komisijai persiuntė pranešimo vertinimo ataskaitą, kurioje daroma išvada, kad genetiškai modifikuoti gvazdikai ( Dianthus caryophyllus L., linija 123.2.38) turėtų būti pateikiami į rinką importui, paskirstymui ir mažmeninei prekybai kaip bet kurie kiti gvazdikai.4. Komisija vertinimo ataskaitą persiuntė visoms kitoms valstybėms narėms; kai kurios iš jų pareiškė ir palaikė prieštaravimus dėl produkto pateikimo į rinką bei nurodė priežastis – produkto monitoringo planą, alergeniškumą bei toksiškumą ir aptikimą.5. Atsižvelgiant į šiuos prieštaravimus ir vadovaujantis Reglamento (EB) Nr. 178/2002[1] 29 straipsnio 1 dalimi bei pagal 22 straipsnio 5 dalies c punktą, buvo kreiptasi į Europos maisto saugos tarnybą (EMST), kuri 2006 m. birželio 27 d. pateikė savo nuomonę su išvada, kad remiantis visais pateiktais duomenimis mažai tikėtina, jog skinti genetiškai modifikuoti gvazdikai ( Dianthus caryophyllus L., linija 123.2.38) gali turėti neigiamos įtakos žmonių ir gyvūnų sveikatai arba aplinkai, jei jie naudojami siūlomais dekoratyviniais tikslais. EMST taip pat nustatė, kad sutikimo gavėjo pateiktas monitoringo planas atitinka numatomą gvazdikų naudojimą.6. Todėl remiantis Direktyvos 2001/18/EB 18 straipsniu Komisija turi priimti sprendimą pagal šios direktyvos, kuriai taikomi Sprendimo 1999/468/EB 5 ir 7 straipsniai, 30 straipsnio 2 dalyje nustatytą tvarką, atsižvelgiant į sprendimo 8 straipsnio nuostatas.7. Priemonių, kurių turi būti imamasi, projektas pagal Sprendimo 1999/468/EB 5 straipsnio 2 dalį buvo pateiktas Direktyvos 2001/18/EB 30 straipsniu sudaryto komiteto nuomonei gauti.8. Komitetas, į kurį buvo kreiptasi 2006 m. rugsėjo 18 d., nuomonės nepateikė. Todėl Komisija, vadovaudamasi Tarybos sprendimo 1999/468/EB 5 straipsnio 4 dalimi, turi Tarybai nedelsdama pateikti pasiūlymą dėl priemonių, kurių turi būti imtasi, ir apie tai pranešti Europos Parlamentui; Europos Parlamentui buvo pranešta 2006 m. rugsėjo 19 d. Europos Parlamentas gali nuspręsti priimti poziciją pagal pirmiau nurodyto sprendimo 8 straipsnį.9. Sprendimo 1999/468/EB 5 straipsnio 6 dalyje numatyta, kad, atsižvelgdama į tokią poziciją, Taryba prireikus kvalifikuotąja balsų dauguma gali priimti sprendimą per Direktyvos 2001/18/EB 30 straipsnio 2 dalyje nustatytą trijų mėnesių laikotarpį. Jei per šį trijų mėnesių laikotarpį Taryba kvalifikuotąja balsų dauguma nusprendžia, kad ji prieštarauja pasiūlymui, Komisija sprendimą svarsto iš naujo; jei pasibaigus šiam laikotarpiui Taryba nepriima pasiūlyto įgyvendinimo akto ir jam neprieštarauja, pasiūlytą įgyvendinimo aktą priima Komisija.PasiūlymasTARYBOS SPRENDIMASdėl gvazdikų ( Dianthus caryophyllus L., linija 123.2.38), genetiškai modifikuotų dėl spalvos, pateikimo į rinką pagal Europos Parlamento ir Tarybos direktyvą 2001/18/EB(Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2001 m. kovo 12 d. Europos Parlamento ir Tarybos direktyvą 2001/18/EB dėl genetiškai modifikuotų organizmų apgalvoto išleidimo į aplinką ir panaikinanti Tarybos direktyvą 90/220/EEB[2], ypač į jos 18 straipsnio 1 dalies pirmą pastraipą,atsižvelgdama į Komisijos pasiūlymą,kadangi:(1) Direktyvoje 2001/18/EB numatyta, kad produktą, kurio sudėtyje yra genetiškai modifikuotų organizmų arba kuris sudarytas iš jų arba iš genetiškai modifikuotų organizmų kombinacijos, pateikti į rinką galima gavus valstybės narės kompetentingos institucijos rašytinį sutikimą toje direktyvoje nustatyta tvarka.(2) 2004 m. rugsėjo mėn. Florigene Ltd (Melburnas, Australija) Nyderlandų kompetentingai institucijai pateikė pranešimą dėl genetiškai modifikuotų gvazdikų ( Dianthus caryophyllus L., linija 123.2.38) pateikimo į rinką.(3) Pranešime pateikiama informacija apie gvazdikų Dianthus caryophyllus L., linija 123.2.38, importą, paskirstymą ir mažmeninę prekybą kaip apie bet kuriuos kitus gvazdikus Bendrijoje.(4) Nyderlandų kompetentinga institucija Direktyvos 2001/18/EB 14 straipsnyje nustatyta tvarka parengė vertinimo ataskaitą, kurią perdavė Komisijai ir kitų valstybių narių kompetentingoms institucijoms. Šioje vertinimo ataskaitoje daroma išvada, kad nėra priežasčių neleisti pateikti į rinką skintų genetiškai modifikuotų gvazdikų ( Dianthus caryophyllus L., linija 123.2.38) dekoratyviniams tikslams, jei laikomasi tam tikrų sąlygų.(5) Kai kurių valstybių narių kompetentingos institucijos prieštaravo, kad produktas būtų teikiamas į rinką.(6) Remiantis visais pateiktais duomenimis 2006 m. gegužės 17 d. Europos maisto saugos tarnybos (EMST) priimtoje nuomonėje daroma išvada, kad mažai tikėtina, jog skinti genetiškai modifikuoti gvazdikai ( Dianthus caryophyllus L., linija 123.2.38), naudojami siūlomais dekoratyviniais tikslais, gali pakenkti žmonių ir gyvūnų sveikatai arba aplinkai. EMST taip pat nustatė, kad sutikimo gavėjo pateiktas monitoringo planas atitinka numatomą gvazdikų naudojimą.(7) Pagal Direktyvą 2001/18/EB išanalizavus visus prieštaravimus dėl pranešime pateiktos informacijos ir Europos maisto saugos tarnybos nuomonės, nustatyta, kad nėra pagrindo manyti, jog skintų genetiškai modifikuotų gvazdikų ( Dianthus caryophyllus L., linija 123.2.38) pateikimas į rinką pakenks žmonių arba gyvūnų sveikatai arba aplinkai juos naudojant siūlomais dekoratyviniais tikslais.(8) Pagal 2003 m. rugsėjo 22 d. Europos Parlamento ir Tarybos reglamentą (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiantį Direktyvą 2001/18/EB[3] ir 2004 m. sausio 14 d. Komisijos reglamentą (EB) Nr. 65/2004, nustatantį genetiškai modifikuotų organizmų unikalių identifikatorių sudarymo ir priskyrimo sistemą[4], genetiškai modifikuotiems gvazdikams ( Dianthus caryophyllus L., linija 123.2.38) priskiriamas unikalus identifikatorius.(9) Atsižvelgiant į Europos maisto saugos tarnybos nuomonę, numatytam produkto naudojimui nebūtina nustatyti konkrečių sąlygų dėl produkto tvarkymo ar pakavimo ir konkrečių ekosistemų, aplinkos ar geografinių teritorijų apsaugos.(10) Į siūlomą ženklinimą (etiketėje arba lydraštyje) turėtų būti įtraukta formuluotė, kuria ekonominių operacijų vykdytojai ir galutiniai vartotojai informuojami, kad Dianthus caryophyllus L., linija 123.2.38, skintos gėlės negali būti skirtos naudoti žmonėms arba gyvūnams ir auginti.(11) Pagal Direktyvos 2001/18/EB 30 straipsnį sudarytas Komitetas po to, kai į jį buvo kreiptasi 2006 m. rugsėjo 18 d., minėtos Direktyvos 30 straipsnio 2 dalyje nustatyta tvarka nepateikė savo nuomonės dėl priemonių, nustatytų Komisijos sprendimo projekte.(12) Komisija, vadovaudamasi Tarybos sprendimo 1999/468/EB 5 straipsnio 4 dalimi, turėtų nedelsdama pateikti Tarybai pasiūlymus dėl priemonių, kurių turi būti imtasi, ir apie tai pranešti Europos Parlamentui; Europos Parlamentui buvo pranešta 2006 m. rugsėjo 19 d.PRIĖMĖ ŠĮ SPRENDIMĄ:1 straipsnis SutikimasPagal šį sprendimą Nyderlandų kompetentinga institucija suteikia rašytinį sutikimą pateikti į rinką 2 straipsnyje nurodytą produktą, apie kurį pranešė Australijoje, Melburne įsisteigusi Florigene Ltd (nuoroda C/NL/04/02).Pagal Direktyvos 2001/18/EB 19 straipsnio 3 dalį sutikime turi būti aiškiai nurodytos su sutikimu susijusios sąlygos, išdėstytos 3 ir 4 straipsniuose.2 straipsnis Produktas1. Genetiškai modifikuoti organizmai, kuriuos numatoma pateikti į rinką kaip produktą (toliau − produktas) yra skinti gvazdikai ( Dianthus caryophyllus L.), kurių spalva yra modifikuota, išvesti iš Dianthus caryophyllus L. ląstelių kultūros, kuri yra modifikuota Agrobacterium tumefaciens AGL0 atmaina įvedant vektorių pcGP1470 ir sukuriant liniją 123.2.38.Įvestos DNR sekos produkte yra trijose kasetėse:a) 1 kasetėPromotorius iš didžiojo žioveinio geno, koduojančio chalkono sintazę, petunijos flavonoido-3'5'-hidroksilazės (F3'5'H) kDNR, terminatorius iš petunijos geno, koduojančio fosfolipidus pernešančio baltymo homologą.a) 2 kasetėKonstitutyvusis promotorius Mac, petunijos dihidroflavonolio-4-reduktazės (DFR) kDNR, terminatorius iš Agrobacterium tumefaciens geno, koduojančio manopino sintazę (Mas).Abiejų genų raiška gvazdikuose tuo pat metu keičia flavonoidų sintezę žieduose ir dėl to susidaro mėlynasis pigmentas delfinidinas.c) 3 kasetėŽiedinio kopūsto mozaikos viruso 35S promotorius, netransliuojamas kDNR fragmentas, kuris atitinka petunijos geną, koduojantį chlorofilą a/b surišantį baltymą 5, iš Nicotiana tabacum išskirtas SuRB (als) genas, koduojantis acetolaktato sintazės baltymo mutantą (ALS), kuris suteikia toleranciją sulfonilkarbamidui, ir jo terminatorius.Šis genas buvo naudojamas in vitro atrankai.2. Sutikimas suteikiamas vegetatyvinio dauginimosi būdu išvestiems genetiškai modifikuotų gvazdikų ( Dianthus caryophyllus L., linija 123.2.38) palikuonims.3 straipsnis Pateikimo į rinką sąlygosProduktas gali būti naudojamas tik dekoratyviniais, bet ne auginimo tikslais, ir gali būti teikiamas į rinką laikantis šių sąlygų:1. sutikimas galioja 10 metų nuo sutikimo išdavimo dienos;2. produkto unikalus identifikatorius yra FLO-4Ø644-4;3. neapribojant Direktyvos 2001/18/EB 25 straipsnio taikymo, produkto aptikimo ir identifikavimo metodai, įskaitant metodų specifiškumą atskleidžiančius eksperimentinius duomenis, kokius patvirtino Bendrijos etaloninė laboratorija, pateikiami valstybių narių kompetentingoms institucijoms ir inspekcijos tarnyboms bei Bendrijos kontrolės laboratorijoms;4. neapribojant Direktyvos 2001/18/EB 25 straipsnio taikymo, sutikimo gavėjas bet kada pareikalavus valstybių narių kompetentingoms institucijoms ir inspekcijos tarnyboms bei Bendrijos kontrolės laboratorijoms pateikia produkto teigiamus ir neigiamus kontrolinius mėginius, jo genetinę medžiagą arba turimas etalonines medžiagas;5. frazė „Šis produktas yra genetiškai modifikuotas organizmas“ arba „Šis produktas yra genetiškai modifikuotas gvazdikas“ bei frazė „Ne žmonių ar gyvūnų vartojimui, ne auginimui“ pateikiama arba produkto etiketėje, arba lydraštyje;4 straipsnis Monitoringas1. Sutikimo galiojimo laikotarpiu sutikimo gavėjas užtikrina, kad pranešime pateikiamas monitoringo planas, kurį sudaro bendrosios priežiūros planas, siekiantis patikrinti bet kokį žalingą poveikį žmonių ir gyvūnų sveikatai arba aplinkai, atsirandantį dėl produktų tvarkymo ar naudojimo, būtų parengtas ir įgyvendintas.2. Sutikimo gavėjas ekonominių operacijų vykdytojams ir naudotojams tiesiogiai praneša apie produkto saugą, bendrąsias ypatybes ir monitoringo sąlygas, įskaitant atitinkamas valdymo priemones, kurių reikia imtis atsitiktinio auginimo atveju.3. Sutikimo gavėjas Komisijai ir valstybių narių kompetentingoms institucijoms pateikia metines monitoringo veiklos rezultatų ataskaitas.4. Neapribojant Direktyvos 2001/18/EB 20 straipsnio taikymo, sutikimo gavėjas prireikus bei Komisijai ir pirminį pranešimą gavusios valstybės narės kompetentingai institucijai sutikus ir (arba) pirminį pranešimą gavusios valstybės narės kompetentinga institucija Komisijai sutikus persvarsto monitoringo planą, apie kurį buvo pranešta, atsižvelgiant į monitoringo plano rezultatus. Pasiūlymai dėl persvarstyto monitoringo plano pateikiami valstybių narių kompetentingoms institucijoms.5. Sutikimo gavėjas turi sugebėti Komisijai ir valstybių narių kompetentingoms institucijoms pateikti įrodymus, kad:a) naudojant kartu su pranešimu pateiktame monitoringo plane numatytus veikiančius monitoringo tinklus, įskaitant nacionalinius botanikos tyrimų tinklus ir augalų apsaugos tarnybas, yra renkama informacija, būtina produktų monitoringui atlikti, beib) šie esami monitoringo tinklai sutikimo gavėjui sutiko tą informaciją pateikti prieš monitoringo ataskaitų pateikimą Komisijai ir kompetentingoms valstybių narių institucijoms pagal šio straipsnio 3 dalį.5 straipsnis TaikymasŠis sprendimas taikomas nuo tos dienos, kai Bendrijos etaloninė laboratorija patvirtina atsekimo metodą, skirtą gvazdikams ( Dianthus caryophyllus L., linija 123.2.38), kaip nurodyta šio sprendimo 3 straipsnio c punkte.6 straipsnis AdresatasŠis sprendimas skirtas Nyderlandų Karalystei.Priimta Briuselyje,Tarybos varduPirmininkas [1] OL L 31, 2002 2 1, p.1.[2] OL L 106, 2001 4 17, p. 1. Direktyva su paskutiniais pakeitimais, padarytais Reglamentu (EB) Nr. 1830/2003 (OL L 268, 2003 10 18, p. 24).[3] OL L 268, 2003 10 18, p. 24.[4] OL L 10, 2004 1 16, p. 5.